b'\n_START_ARTICLE_\nDon \xc3\x98-effekten\n_START_PARAGRAPH_\nDon \xc3\x98-effekten er det resultat man ser n\xc3\xa5r en, i medierne, h\xc3\xb8jt profileret finansperson udtaler sig om en aktie eller investeringsobjekt. Navnet hentyder til Parken Sport & Entertainments bestyrelsesformand Flemming \xc3\x98stergaard. I l\xc3\xb8bet af efter\xc3\xa5ret 2006 og for\xc3\xa5ret 2007 kommenterede Flemming \xc3\x98stergaard flere firmaer eller k\xc3\xb8bte aktier i samme, hvorefter aktiekursen steg markant de f\xc3\xb8lgende dage. _NEWLINE_Don \xc3\x98-effekten opstod i oktober 2006. Her deltog Don \xc3\x98 i DR\xe2\x80\x99s program Kontant, hvor han konkurrerede mod almindelige danskere i et aktiespil._NEWLINE_Og da folk hjemme i stuerne h\xc3\xb8rte at Don \xc3\x98 havde aktier i Bavarian Nordic, begyndte mange danskere selv at k\xc3\xb8be aktier i Bavarian Nordic, hvilket fik aktien til at stige voldsomt. _NEWLINE_Senere kom det frem at Don \xc3\x98 blandt andet havde investeret i Br\xc3\xb8ndby IF og AGF Fodbold aktier, og n\xc3\xb8jagtig ligesom Bavarian Nordic, steg Br\xc3\xb8ndby og AGF aktier markant i de f\xc3\xb8lgende dage._NEWLINE_Don \xc3\x98 har efter aftale med Fondsb\xc3\xb8rsens dav\xc3\xa6rende formand Hans-Ole Jochumsen, valgt ikke at udtale sig om aktier i offentligheden mere, og dermed ikke agere b\xc3\xb8rsp\xc3\xa5virker.'